செல்லா விடத்துச் சினந்தீது செல்லிடத்து மில்லதனிற் றீய பிற (02) செல்லா இடத்துச் சினம் தீது செல் இடத்தும் இல் அதனின் தீய பிற. இதன்பொருள் சினம் செல்லா இடத்துத் தீது= ஒருவன் வெகுளி தன்னின் வலியார்மேல் எழின் தனக்கே தீதாம்; செல் இடத்தும் அதனின் தீய பிற இல்= மற்றை எளியார்மேல் எழினும் அதனின் தீயன பிற இல்லை. உரை விளக்கம் 'செல்லாஇடத்துச் சினம்' பயப்பது இம்மைக்கண் அவரான் வரும் ஏதமே; ஏனையது, இம்மைக்கண் பழியும் மறுமைக்கண் பாவமும் பயத்தலின் அதனின் தீயன 'பிறஇல்லை' என்றார். ஓரிடத்தும் ஆகாது என்பதாம். குறள்:  303 (மறத்தல்) மறத்தல் வெகுளியை யார்மாட்டுந் தீய